cyanic-selkie/wikianc huggingface dataset:
నౌరూజ్
హాఫ్ట్-సీన్
ఈ ఏడు అంశాలతో పాటు, చాలా మంది వ్యక్తులు తమ హాఫ్ట్-సీన్ టేబుల్‌పై గత సంవత్సరం మరియు భవిష్యత్తును ప్రతిబింబించే అద్దం, జ్ఞానోదయం మరియు ఆనందాన్ని సూచించే కొవ్వొత్తులు మరియు కవిత్వం లేదా పవిత్ర గ్రంథం వంటి ఇతర సింబాలిక్ వస్తువులను కూడా చేర్చుతారు. ఆధ్యాత్మిక వృద్ధిని మరియు ప్రతిబింబాన్ని ప్రేరేపించడానికి. మొత్తంమీద, హాఫ్ట్-సీన్ టేబుల్ అనేది నౌరూజ్ వేడుకల యొక్క ముఖ్యమైన మరియు ప్రియమైన సంప్రదాయం, ఇది ఆశ, పునరుద్ధరణ మరియు వసంతకాలం యొక్క అందాన్ని సూచిస్తుంది.
మూలాలు
వర్గం:పండుగలు
బండ్రు నర్సింహులు
బండ్రు నర్సింహులు, తెలంగాణ సాయుధ పోరాట యోధుడు, జనశక్తి నాయకుడు. దొరల దౌర్జన్యాలకు, పోలీసుల దాడులకు ఎదురొడ్డి నిలిచి ప్రజల పక్షాన పోరాటం చేసాడు. రైతు కూలీలు, రైతులకు అండగా నిలబడ్డాడు. 1980/90వ దశకంలో జనశక్తి/పిడియస్‌యూ రాజకీయాలకు ఆలేరులో కేంద్ర బిందువుగా నిలిచాడు.
యువకుడిగా ఉన్నప్పుడే ఆరుట్ల రాంచంద్రారెడ్డి స్పూర్తితో నిజాం సైన్యంతో పోరాడాడు. శివారెడ్డి నాయకత్వంలో వంగపల్లి లో నిజాం పోలీసులను ఎదుర్కొని వారి తుపాకులతోనే సాయుధ పోరాటంలో పాల్గొన్నాడు. చండ్ర పుల్లారెడ్డి నాయకత్వంలో ఏర్పాటైన సీపీఐ (ఎంఎల్)లో దేవులపల్లి వెంకటేశ్వరరావు, తరిమెల నాగిరెడ్డి నాయకత్వంలో పనిచేశాడు.
జననం
నర్సింహులు 1915 అక్టోబరు 2న బుచ్చిరాములు - కొమురమ్మ దంపతులకు తెలంగాణ రాష్ట్రం, యాదాద్రి భువనగిరి జిల్లా, ఆలేరు లో జన్మించాడు.
వ్యక్తిగత జీవితం
ననర్సింహులుకు నర్సమ్మతో వివాహం జరిగింది. వారికి ఇద్దరు కుమారులు (ప్రభాకర్, భాస్కర్), ముగ్గురు కుమార్తెలు (అరుణ, జయమ్మ, విమలక్క). విమలక్క అరుణోదయ కళాకారిణి, ప్రజా ఉద్యమాల పోరాట నాయకురాలిగా జనశక్తిలోని అరుణోదయ కళామండలిలో పని చేస్తున్నది. చిన్న కోడలు బండ్రు శోభారాణి బీజేపీ రాష్ట్ర ఉపాధ్యాక్షురాలిగా ఉన్నారు.
ఉద్యమ జీవితం
సాయుధ పోరాట రాజకీయాలతో నర్సింహులు జీవితం ముడిపడి ఉంది, ప్రజా ఉద్యమాలకే తన జీవితాన్ని కేటాయించాడు. భారత కమ్యూనిస్టు పార్టీలో ముఖ్య నాయకుడిగా కీలకపాత్ర పోషించాడు. ఎమర్జెన్సీ ప్రకటించిన రోజే అరెస్ట్ చేయబడి, కొంతకాలం జైలుశిక్ష అనుభవించాడు.
1944 భువనగరి ఆంధ్రమహాసభ సమావేశంలో ప్రత్యక్షంగా పాల్గొని ప్రజా ఉద్యమంలోకి ప్రవేశించాడు. వామపక్ష భావాలతో ఉన్న నర్సింహులు తాను నమ్మింది ఆచరించి ప్రచారంలో పెట్టాడు. సాయుధ పోరాటంలో పాల్గొన్నందుకు పోలీసులు అరెస్టు చేసి నల్లగొండలో చిత్రహింసలకు గురి చేయగా, నర్సింహులు తల్లి చావు బతుకుల్లో ఉన్న కొడుకుని ఆస్పత్రిలో చేర్పించి, బతకడు అనుకున్న కొడుకుని డాక్టర్ల మంచి వైద్యంతో బతికించుకుంది. ఆలేరు కేంద్రంగా చుట్టుపక్కల ఎక్కడ ఏ దొర దౌర్జన్యానికి పాల్పడ్డా నేనున్నాను అంటూ అండగా నిలిచాడు. ఈ పరంపర 1945 నుంచి 1985ల వరకూ కొనసాగింది. రైతుల నుంచి మాయోపాయం చేత గుంజుకున్న భూములను మళ్ళీ వాళ్ళకు దక్కేలా పోరాటం చేసాడు. 1948లో కొలనుపాక ఎదురు కాల్పుల్లో అరెస్టయి, నాలుగు సంవత్సరాల నల్లగొండ, చంచల్‌గూడ జైళ్ల లో ఉన్న బంధీ చేయబడ్డాడు. జైలు గోడల మధ్య ఇతరుల సహకారంతో తెలుగు చదవడం, రాయడం నేర్చుకున్నాడు.
రాజకీయ జీవితం
1977లో భువనగిరి శాసనసభ నియోజకవర్గం నుండి, 1982లో జగిత్యాల శాసనసభ నియోజకవర్గం నుంచి ఎమ్మెల్యేగా పోటీచేశాడు. 1984లో మిర్యాలగూడ లోకసభ నియోజకవర్గం నుంచి కూడా పోటిచేశాడు.
మూలాలు
వర్గం:1915 జననాలు వర్గం:2022 మరణాలు వర్గం:యాదాద్రి భువనగిరి జిల్లా కార్మిక నాయకులు వర్గం:యాదాద్రి భువనగిరి జిల్లా రచయితలు వర్గం:యాదాద్రి భువనగిరి జిల్లా వ్యక్తులు వర్గం:యాదాద్రి భువనగిరి జిల్లా స్వాతంత్ర్య సమర యోధులు వర్గం:తెలంగాణ సాయుధ పోరాట యోధులు వర్గం:తెలంగాణ విమోచనోద్యమంలో పాల్గొన్న యాదాద్రి భువనగిరి జిల్లా వ్యక్తులు వర్గం:తెలంగాణ ఉద్యమకారులు వర్గం:గుండెపోటు మరణాలు
కృష్ణమనోహర్ ఐపీఎస్
కృష్ణమనోహర్ ఐపీఎస్ 2020లో విడుదలైన తెలుగు సినిమా. తమిళంలో 'పొణ్‌ మానిక్యవేల్' పేరుతో విడుదలైన ఈ సినిమాను తెలుగులో యనమల సుధాకర్‌ నాయుడు సమర్పణలో పవనపుత్ర ప్రొడక్షన్స్‌ బ్యానర్ పై ఆర్‌. సీతారామరాజు నిర్మించిన ఈ సినిమా ట్రైలర్‌ను 2019 ఫిబ్రవరి 22న విడుదల చేశారు. ప్రభుదేవా, నివేదా పేతురాజ్, ప్రభాకర్, సురేష్ చంద్ర మీనన్ ప్రధాన పాత్రల్లో నటించిన ఈ సినిమాకు ఎ. ముగిల్‌ చెల్లప్పన్‌ దర్శకత్వం వహించగా 2020 మార్చి 6న విడుదలైంది.
మూలాలు
వర్గం:2020 తెలుగు సినిమాలు వర్గం:ప్రభుదేవా నటించిన చిత్రాలు
రోమన్ క్యాథలిక్ డయాసిస్ ఆఫ్ గుంటూరు
thumb|బాలయేసు కేథడ్రల్ ( ఇన్ఫ్రాన్ట్ జీసస్ కేథడ్రల్ చర్చి), ఫిరంగిపురం, గుంటూరు రోమన్ క్యాథలిక్ డయాసిస్ ఆఫ్ గుంటూరు, ఆంధ్రప్రదేశ్, భారతదేశంలోని నెల్లూరు డయాసిస్. ఇది 1940న స్థాపించబడినది. దీనికి మొదటి బిషప్ ఎంఎస్జిఆర్ థామస్ పోతాకమూరి. ప్రస్తుత గుంటూరు రోమన్ క్యాథలిక్ డయాసిస్ బిషప్ మోస్ట్ రెవ.భాగయ్య చిన్నబత్తిని. డయాసిస్ కేథడ్రల్ ఫిరంగిపురం లో ఉంది.
బాహ్య లింకులు
వర్గం:గుంటూరు జిల్లా వర్గం:భారతదేశంలోని రోమన్ క్యాథలిక్ డయాసిస్ లు
ప్రవీణ్ కుమార్ శ్రీవాస్తవ
thumb|ప్రవీణ్ కుమార్ శ్రీవాస్తవ భారత కేంద్ర విజిలెన్స్ కమిషనర్ కార్యనిర్వాహక అధికారిగా ప్రవీణ్ కుమార్ శ్రీవాస్తవ 2022 డిసెంబర్ 28వ తేదీన నియమితులయ్యారు. కేంద్ర విజిలెన్స్ కమిషనర్ గా సురేష్ ఎన్ పటేల్ 2022 డిసెంబర్ 24వ తేదీతో ముగిసిన నేపథ్యంలో నూతన బాధ్యతలను ప్రవీణ్ కుమార్ చేపట్టారు. 1988 బ్యాచ్ ఐఏఎస్ అయిన ప్రవీణ్ కుమార్ అడ్మినిస్ట్రేటివ్ సర్వీస్ లో అంచెలంచలుగా ఎదిగారు. ప్రవీణ్ కుమార్ తో పాటు ఇంటెలిజెన్స్ బ్యూరో మాజీ చీఫ్ అరవింద్ కుమార్ విజిలెన్స్ కమిషనర్ గా నియమితులయ్యారు. విజిలెన్స్ కమిషన్ లో సి వి సి, ఇద్దరు కమిషనర్లు ఉంటారు.
మూలాలు
వర్గం:భారత విజిలెన్స్ విభాగ కమిషనర్
తెలుగు విశ్వవిద్యాలయము - సాహితీ పురస్కారాలు
పొట్టి శ్రీరాములు తెలుగు విశ్వవిద్యాలయము భాష ప్రాతిపదిక మీద స్థాపించబడిన విశ్వవిద్యాలయం. ఈ విశ్వవిద్యాలయం 1985, డిసెంబరు 2న హైదరాబాదులో స్థాపించబడింది. తెలుగు సాహిత్యంలో వెలువడిన ఉత్తమ గ్రంథాలకు సాహితీ పురస్కారాలు అందజేస్తారు.
మూలాలు
వర్గం:తెలుగు విశ్వవిద్యాలయ పురస్కారాలు వర్గం:పురస్కారాలు
కుకునూరుపల్లి మండలం
కుకునూరుపల్లి మండలం తెలంగాణ రాష్ట్రం, సిద్దిపేట జిల్లా, సిద్ధిపేట రెవెన్యూ డివిజన్ పరిథిలోని మండల కేంద్రం. తెలంగాణ రాష్ట్ర ప్రభుత్వం 2022 జులై 27న నూతన మండలాల ఏర్పాటుకు ప్రాథమిక నోటిఫికేషన్‌ జారీ చేసి, ప్రజల నుంచి అభ్యంతరాలు, వినతులను స్వీకరించిన అనంతరం తెలంగాణ జిల్లాల ఏర్పాటు చట్టం (1974లోని సెక్షన్ 3) ప్రకారం 2022 సెప్టెంబర్ 26న నూతనంగా కుకునూరుపల్లి మండలాన్ని ఏర్పాటు చేస్తూ ఉత్తర్వులు జారీ చేసింది.
సిద్దిపేట జిల్లాలో మొత్తం 24 మండలాలు కాగా, కుకునూర్‌పల్లి, అక్బర్‌పేట-భూంపల్లి(ఎక్స్‌రోడ్డు) మండలాలను ఏర్పాటు చేయడంతో మొత్తం మండలాల సంఖ్య 26కు చేరింది.
బుజ్జీ ఇలారా
బుజ్జీ ఇలారా 2022లో విడుదలైన తెలుగు సినిమా. రూపా జగదీశ్ సమర్పణలో ఎస్ఎన్ఎస్ క్రియేషన్స్ ఎల్ఎల్ పి, జి. నాగేశ్వరరెడ్డి టీమ్ వర్క్స్ బ్యానర్స్‌పై అగ్రహారం నాగిరెడ్డి, సంజీవ రెడ్డి నిర్మించిన ఈ సినిమాకు అంజి దర్శకత్వం వహించాడు. సునీల్‌, ధన్‌రాజ్‌, చాందిని తమిళరసన్‌, పోసాని కృష్ణమురళి, సత్యకృష్ణ ప్రధాన పాత్రల్లో నటించిన ఈ సినిమాలోని సునీల్‌ ఫస్ట్‌లుక్‌ను ఆగస్టు 30న విడుదల చేసి,  టీజర్‌ను 2021 అక్టోబరు 18న చిత్ర యూనిట్ విడుదల చేసి సినిమాను 2022 సెప్టెంబర్ 2న విడుదల చేశారు.
మూలాలు
వర్గం:2022 తెలుగు సినిమాలు
ఇనుగుర్తి మండలం
ఇనుగుర్తి మండలం తెలంగాణ రాష్ట్రం, మహబూబాబాదు జిల్లా, మహబూబాబాద్‌ రెవెన్యూ డివిజన్ పరిథిలోని మండల కేంద్రం. తెలంగాణ రాష్ట్ర ప్రభుత్వం 2022 జులై 27న నూతన మండలాల ఏర్పాటుకు ప్రాథమిక నోటిఫికేషన్‌ జారీ చేసి, ప్రజల నుంచి అభ్యంతరాలు, వినతులను స్వీకరించిన అనంతరం తెలంగాణ జిల్లాల ఏర్పాటు చట్టం (1974లోని సెక్షన్ 3) ప్రకారం 2022 సెప్టెంబర్ 26న నూతనంగా ఇనుగుర్తి మండలాన్ని ఏర్పాటు చేస్తూ ఉత్తర్వులు జారీ చేసింది.
ఇది కేసముద్రం మండలం నుండి 13 కి. మీ. దూరంలో, సమీప పట్టణమైన వరంగల్ నుండి 55 కి. మీ. దూరంలో ఉంది. 2016 అక్టోబరు 11 న చేసిన తెలంగాణ జిల్లాల పునర్వ్యవస్థీకరణకు తరువాత ఈ గ్రామం పాత  మహబూబాబాదు జిల్లా లోని ఇదే కేసముద్రం మండలంలో ఉండేది.
చరిత్ర
గుంటి చెరువులో కాకతీయులు నాటిన చెట్లు, రాతి స్తంభాలతో చెరువు మధ్యలో ఉయ్యాల ఉంటుంది. ఇనుగుర్తి గ్రామం నుంచే తొలి తెనుగు దినపత్రికను 1922వ సంవత్సరంలో వద్దిరాజు సోదరులు రాఘవరంగారావు, సీతారాంచందర్‌రావు ప్రారంభించారు.
ప్రముఖ వ్యక్తులు
ఇనుగుర్తి గ్రామానికి చెందిన వెంకటనారాయణ ఇండియన్‌ వాలీబాల్‌ టీమ్‌ కెప్టెన్‌గా వ్యవహరించాడు.
మూలాలు
వర్గం:మహబూబాబాదు జిల్లా మండలాలు
పైడి లక్ష్మయ్య
పైడి లక్ష్మయ్య (Paidi Lakshmayya) (1904 - 1987) ప్రజా సేవకులు, విద్యా సంపన్నులు, పరిపాలనా దక్షులు.
జీవిత విశేషాలు
లక్ష్మయ్య ఏప్రిల్ 26, 1904 తేదీన అనంతపురం జిల్లా కళ్యాణదుర్గం మండలంలో పేరూరి అచ్చంపల్లి గ్రామంలో ముసలప్ప, వెంకటమ్మ దంపతులకు జన్మించారు. ప్రాథమిక విద్య ముగించి అనంతపురంలోని దత్తమండల కళాశాలలో 1932లో తెలుగు ప్రధానాంశంగా బి.ఏ. డిగ్రీ పొందారు. మద్రాసులో న్యాయశాస్త్ర పట్టాను సంపాదించి 1937లో న్యాయవాదవృత్తిని స్వీకరించాడు.
వీరు స్థానిక పరిపాలనా రంగంలో ప్రజా ప్రతినిధిగా రాజకీయ జీవితాన్ని ప్రారంభించారు.1942 నుండి 1947వరకు అనంతపురం జిల్లా బోర్డు అధ్యక్షులుగా వుండి జిల్లా అభివృద్ధికి కృషి చేశారు. 1952 సంవత్సరంలో అనంతపురం లోకసభ నియోజకవర్గం నుండి మొదటి లోక్‌సభకు కాంగ్రెస్ పార్టీ అభ్యర్థిగా ఎన్నికయ్యారు. పార్లమెంటులో వివిధ విషయాలపై చర్చలలో పాల్గొని నిర్మాణాత్మకమైన సూచనలు చేసి ఉత్తమ రాజకీయవేత్తగా పేరుపొందారు.1956లో రష్యా దేశంలో పర్యటించి భారతదేశంలో వ్యవసాభివృద్ధికి కొన్ని సూచనలు ఇచ్చారు. వీరు ఆంధ్ర విశ్వవిద్యాలయం సెనేట్ సభ్యులుగా, శ్రీ వేంకటేశ్వర విశ్వవిద్యాలయం సిండికేట్ సభ్యులుగా వుండి ఉన్నత విద్యావ్యాప్తికి తమవంతు కృషి చేశారు.
శ్రేష్ఠ
శ్రేష్ఠ తెలుగు సినిమా సినీ గేయ రచయిత. ఆమె 2012లో ఒక రొమాంటిక్ క్రైమ్ కథ సినిమా ద్వారా సినీ రచయితగా సినీ రంగంలోకి అడుగు పెట్టింది. శ్రేష్ఠ 'అర్జున్ రెడ్డి', 'పెళ్లిచూపులు' సినిమాలకు పాటలు రాసి మంచి గుర్తింపు తెచ్చుకుంది.
పైడి లక్ష్మయ్య
మరణం
వీరు ఏప్రిల్ 28, 1987లో పరమపదించారు.
శ్రేష్ఠ
జననం, విద్యాభాస్యం
శ్రేష్ఠ 30 ఆగస్టు 1986లో తెలంగాణ రాష్ట్రం, ఆదిలాబాద్ జిల్లా , మంచిర్యాల లో చంద్రకళ, జాన్‌ శామ్యూల్‌ వెస్లీ దంపతులకు జన్మించింది. ఆమె ఉన్నత విద్యాభాస్యంత మంచిర్యాలలోనే పూర్తి చేసి, ఉస్మానియా యూనివర్సిటీ నుండి ఎల్.ఎల్.బి పూర్తి చేసింది. శ్రేష్ఠ విద్యార్థి దశలోనే ‘మై కాలేజ్‌ లైఫ్‌’ అనే కవితా సంపుటిని ప్రచురించింది.
పైడి లక్ష్మయ్య
మూలాలు
వర్గం:1904 జననాలు వర్గం:1987 మరణాలు వర్గం:1వ లోక్‌సభ సభ్యులు వర్గం:కళాప్రపూర్ణ గ్రహీతలు వర్గం:అనంతపురం జిల్లా నాటక రచయితలు వర్గం:అనంతపురం జిల్లా నుండి ఎన్నికైన లోక్‌సభ సభ్యులు వర్గం:అనంతపురం జిల్లా రచయితలు వర్గం:అనంతపురం జిల్లా విద్యావేత్తలు వర్గం:ఆత్మకథ రాసుకున్న ఆంధ్రప్రదేశ్ వ్యక్తులు
శ్రేష్ఠ
సినీరంగంలో వేధింపులు
సినీ పరిశ్రమలో మహిళలపై వేధింపుల (కాస్టింగ్ కౌచ్) గురించి శ్రేష్ఠ స్పందిస్తూ తాను కూడా వేధింపులకు లోనయ్యామంటూ చెప్పింది. ఈ వేధింపుల కారణంగా ఆమె రెండు సంవత్సరాలకు పైగా కెరీర్‌ను వదులుకున్నాని చెప్పింది.
మూలాలు
వర్గం:మంచిర్యాల జిల్లా మహిళలు వర్గం:మంచిర్యాల జిల్లా వ్యక్తులు వర్గం:తెలుగు సినిమా పాటల రచయిత్రులు
మిస్ మ్యాచ్
మిస్ మ్యాచ్, 2019 డిసెంబరు 6న విడుదలైన తెలుగు సినిమా. అధీరో క్రియేటివ్ సైన్స్ బ్యానరులో జి. శ్రీరామరాజు, భరత్ రామ్ నిర్మించిన ఈ సినిమాకు ఎన్.వి. నిర్మల్ కుమార్ దర్శకత్వం వహించాడు. ఈ సినిమాలో ఉదయ్ శంకర్, ఐశ్వర్య రాజేష్ ముఖ్య పాత్రల్లో నటించగా, గిఫ్టన్ ఎలియాస్ సంగీతం సమకూర్చాడు.
నిర్మాణం
ఆటగదరా శివ సినిమాలో నటించిన ఉదయ్ శంకర్ సందేశాత్మక సినిమా చేయాలనుకున్నాడు. విజయ్ ఆంతోనీ నటించిన సలీం సినిమాకు ఎన్.వి. నిర్మల్ కుమార్ తొలిసారిగా దర్శకత్వం వహించాడు.
పాటలు
ఈ సినిమాలోని పాటలను గిఫ్టన్ ఎలియాస్ స్వరపరిచాడు. 2019, నవంబరు 25న మొదటి సింగిల్, "అరేరే అరేరే" పాటను త్రివిక్రమ్ శ్రీనివాస్ విడుదలచేశాడు. తొలిప్రేమ సినిమాలోని ఈ మనసే పాటను రీమిక్స్ చేసి ఈ సినిమాలో ఉపయోగించారు.
స్పందన
అభిమానుల నుండి ఈ సినిమాకు అనుకూల సమీక్షలు, విమర్శకుల ప్రసంశలు వచ్చాయి. హన్స్ ఇండియా పత్రిక ఈ సినిమాకు 3.5/5 రేటింగ్ ఇచ్చింది. "మంచి ఎంటర్టైనర్" అని పేర్కొంది. టైమ్స్ ఆఫ్ ఇండియా పత్రిక 2/5 రేటింగ్ ఇచ్చింది. "సాధారణ స్క్రిప్ట్ ను ఐశ్వర్య రాజేష్, ప్రదీప్ రావత్ తమ నటనతో సినిమాను నిలబెట్టారు" అని పేర్కొంది.
మూలాలు
వర్గం:2019 తెలుగు సినిమాలు వర్గం:తెలుగు క్రీడల చిత్రాలు
స్వర్ణ దేవాలయం, శ్రీపురం
ఈ దేవాలయములో గర్భగుడికి మూడు వైపులా నీరు, ఒకవైపు ద్వారం వుంటుంది. ఆ నీటిని పవిత్రంగా భావిస్తారు. ప్రతి శుక్రువారం గుడిని అందంగా అలంకరిస్తారు. శ్రీపురం స్వర్ణదేవాలయం ఇటీవలే నిర్మించిన స్వర్ణ దేవాలయం. తమిళనాడు రాష్ట్రంలోని వేలూరు కు దగ్గర్లో మలైకుడి అనే ప్రాంతానికి దగ్గర్లో కొండల దిగువున దాదాపు 100 ఎకరాల విస్తీర్ణంలో నిర్మించబడినది. చెన్నై నుంచి సుమారు 180 కిలోమీటర్ల దూరంలో ఉంటుంది. . దీని నిర్మాణానికి నారాయణి అమ్మ అనే స్వామి నేతృత్వం వహించాడు. ఆయన్ను శక్తి సిద్ధ అనే పేరుతో కూడా పిలుస్తారు. ఆలయం 55000 చదరపు అడుగుల వైశాల్యం లోనిర్మించబడింది. దీని గర్భగుడి సుమారు 1.5 మెట్రిక్ టన్నుల అసలుసిసలైన బంగారంతో చేసిన మందపాటి రేకులతో కప్పబడి ఉండటం చేతనే దీనికి బంగారు గుడి అని పేరు వచ్చింది. . ఆలయ ఆవరణం మొత్తం నక్షత్రం ఆకారం గల ప్రాకారంతో ఆవరించబడి ఉంటుంది.
గుడిలోకి ప్రవేశించే దారి పొడవునా భగవద్గీత, ఖురాన్, బైబిల్, గురుగ్రంథ్ సాహిబ్ నుంచి సేకరించిన శ్లోకాలు పొందుపరచబడి ఉంటాయి. ప్రతి శుక్రవారం ఇక్కడికి వచ్చే భక్తుల దర్శనాన్ని పర్యవేక్షించడానికి సుమారు 700 మంది పోలీసులను ప్రభుత్వం నియమించింది. ఇక్కడ ఆగమ శాస్త్రాల ప్రకారం పూజలు చెయ్యరు. శ్రీ విద్య అనే ప్రాచీనమైన, అరుదైన శక్తి పూజా విధానాన్ని అనుసరిస్తారు.
నారాయణి అమ్మ ఏర్పాటు చేసిన సంస్థకు సుమారు ఆరు దేశాల్లో కార్యాలయాలు ఉన్నాయి. ఆలయ నిర్మాణానికి అవసరమైన నిధులు దీని ద్వారానే సమకూరాయాని ఆయన తెలియజేశారు. ఆయన అంతకు మునుపే పేదరిక నిర్మూలనకూ, వికలాంగులకూ సహాయం చేశాడు. మూడు కోట్ల రూపాయలతో చుట్టుపక్కల ఉన్న దాదాపు 600 దేవాలయాలను జీర్ణోద్ధరణ గావించాడు.
బయటి లింకులు
వర్గం:హిందూ దేవాలయాలు
ప్రనూతన్ బహల్
ప్రనూతన్ బహల్ (జననం 1993 మార్చి 10) భారతీయ సినీనటి. న్యాయవాది. ఆమె ప్రధానంగా హిందీ చిత్రాలలో నటిస్తుంది.
ఆమె భారతీయ చలనచిత్ర చరిత్రలో అత్యుత్తమ నటులలో ఒకరైన నూతన్ మనవరాలు. అలాగే సినిమా నటులైన మోహ్నిష్ బహల్, ఏక్తా సోహిని దంపతుల కుమార్తె. ప్రనూతన్ బహల్ 2019లో నోట్‌బుక్ చిత్రంతో బాలీవుడ్ అరంగేంట్రం చేసింది. దీంతో ఆమె ఉత్తమ నూతన నటీమణులు విభాగంలో ఫిల్మ్‌ఫేర్ పురస్కారానికి నామినేట్ అయింది. ఆ తరువాత ఆమె కామెడీ చిత్రం హెల్మెట్ (2021) లోనూ నటించి మెప్పించింది.
బాల్యం, విద్యాభ్యాసం
ప్రనూతన్ బహల్ 1993 మార్చి 10న మహారాష్ట్రలోని ముంబైలో నటులు మోహ్నిష్ బహ్ల్, ఏక్తా సోహిని దంపతులకు జన్మించింది. ఆమె నటి నూతన్, రజనీష్ బహల్ ల మనవరాలు.
ఆమె హిందీ సీనియర్ నటి తనూజకు మనవరాలు, కాజోల్, తనీషా ముఖర్జీలకి మేనకోడలు కూడా.
ఆమె ముంబైలోని గవర్నమెంట్ లా కాలేజీ నుండి లీగల్ సైన్స్ అండ్ లా (B.L.S. LLB)లో గ్రాడ్యుయేషన్ పూర్తి చేసింది. యూనివర్శిటీ ఆఫ్ ముంబై నుండి మాస్టర్ ఆఫ్ లాస్ (LLM) డిగ్రీని పొందింది. ప్రనూతన్ బహల్ ప్రొఫెషనల్ లాయర్.
కెరీర్
కైరా ఖన్నా పాత్రను పోషించిన ఎసెన్షియల్ లైక్ నో అదర్(Essential Like No Other) అనే షార్ట్ ఫిల్మ్‌తో ప్రనూతన్ బహల్ తన కెరీర్‌ని ప్రారంభించింది.
2019లో జహీర్ ఇక్బాల్ సరసన నోట్‌బుక్‌తో ఆమె సినీ రంగ ప్రవేశం చేసింది. కాశ్మీరీ టీచర్ ఫిర్దౌస్ క్వాడ్రీగా తన నటనకు గానూ ఉత్తమ మహిళా డెబ్యూగా స్క్రీన్ అవార్డ్, ఫిలింఫేర్ ఉత్తమ మహిళా డెబ్యూ నామినేషన్లను అందుకుంది.
ఆమె తర్వాత 2021లో విడుదలైన హెల్మెట్ చిత్రంలో అపరశక్తి ఖురానా సరసన నటించింది. ఇది భారతదేశంలో కండోమ్‌ల వాడకంతో ముడిపడి ఉన్న కథాంశంతో వచ్చిన చిత్రం. ఆమె పెళ్లిళ్లలో పుష్పాలంకరణను అందించే అమ్మాయి రూపాలి పాత్రను పోషించింది. ఇది ZEE5లో విడుదలైంది.
మూలాలు
వర్గం:1993 జననాలు వర్గం:భారతీయ సినిమా నటీమణులు
రామ్ దయాళ్ ముండా
'''ఆర్.డి. ముండా (23 ఆగస్టు 1939 – 30 సెప్టెంబర్ 2011) గా పిలువబడే రామ్ దయాళ్ ముండా''' ఒక భారతీయ విద్వాంసుడు, ప్రాంతీయ సంగీత వ్యాఖ్యాత. కళారంగానికి చేసిన కృషికి గాను ఆయనకు 2010 సంవత్సరం పద్మశ్రీ పురస్కారం లభించింది.
వాసిరెడ్డి పద్మ
వాసిరెడ్డి పద్మ ఆంధ్రప్రదేశ్ రాష్ట్రానికి చెందిన రాజకీయ నాయకురాలు. ఆమె ప్రస్తుతం ఆంధ్రప్రదేశ్ రాష్ట్ర మహిళా కమిషన్‌ చైర్‌పర్సన్‌గా పనిచేస్తుంది.
రామ్ దయాళ్ ముండా
ఆయన రాంచీ విశ్వవిద్యాలయం వైస్ ఛాన్సలర్,భారత పార్లమెంటు ఎగువ సభలో సభ్యుడు.
వాసిరెడ్డి పద్మ
జననం, విద్యాభాస్యం
వాసిరెడ్డి పద్మ ఆంధ్రప్రదేశ్ రాష్ట్రం, కృష్ణాజిల్లా, జగ్గయ్యపేట దగ్గర గల కంభంపాడు లో  జన్మించింది. ఆమె డిగ్రీ వరకు చదువుకుంది.
రామ్ దయాళ్ ముండా
జీవిత చరిత్ర
రామ్ దయాళ్ ముండా  రాంచీ జిల్లాలోని గిరిజన గ్రామం దియురిలో జన్మించారు. రామ్ దయాళ్ ముండా అమ్లేసాలోని లూథర్ మిషన్ పాఠశాలలో ప్రాథమిక విద్యను పొందాడు. అతను ఉప డివిజనల్ పట్టణమైన ఖుంటిలో తన మాధ్యమిక విద్యను పొందాడు. బ్రిటిష్ సామ్రాజ్యంలో స్వయంప్రతిపత్తి కోసం చారిత్రాత్మక బిర్సా ఉద్యమం హృదయభూమిగా, ఖుంటి ప్రాంతం ప్రపంచం నలుమూలల నుండి, ముఖ్యంగా మానవశాస్త్ర క్రమశిక్షణ నుండి పండితులను ఆకర్షించింది. ముండా, తన ఇతర స్నేహితులతో కలిసి, తరచుగా విశిష్ట సందర్శకులకు మార్గదర్శిగా వ్యవహరించాడు.
వాసిరెడ్డి పద్మ
రాజకీయ జీవితం
వాసిరెడ్డి పద్మ 2009లో ప్రజారాజ్యం పార్టీ ద్వారా రాజకీయాలోకి వచ్చింది. ఆమె ప్రజారాజ్యం పార్టీకి అధికార ప్రతినిధిగా పనిచేసింది. ప్రజారాజ్యం పార్టీని కాంగ్రెస్ పార్టీని విలీనం చేయడంతో ఆమె 2012లో వైఎస్సార్ కాంగ్రెస్ పార్టీలో చేరింది. ఆమె వైఎస్సార్ కాంగ్రెస్ పార్టీలో అధికార ప్రతినిధిగా పనిచేసింది. వాసిరెడ్డి పద్మను 2019 ఆగస్టు 8న మహిళా కమిషన్‌ చైర్‌పర్సన్‌గా రాష్ట్ర ప్రభుత్వం నియమించగా ఆమె ఆగస్టు 26న బాధ్యతలు చేపట్టింది.
రామ్ దయాళ్ ముండా
జీవిత చరిత్ర
నార్మన్ జిడే మార్గదర్శకత్వంలో ఆస్ట్రోయాసియాటిక్ భాషల ఇండిక్ సమూహంపై చికాగో విశ్వవిద్యాలయం ప్రతిష్టాత్మక పరిశోధన ప్రాజెక్ట్ నుండి, అంతర క్రమశిక్షణా వాతావరణంలో భాషాశాస్త్రంలో ఉన్నత విద్యను పొందడానికి ముండాకు అవకాశం లభించింది. ముండా చికాగో విశ్వవిద్యాలయం నుండి పి.హెచ్.డి పొందాడు. తరువాత దక్షిణాసియా అధ్యయనాల విభాగం అధ్యాపకుడిగా నియమించబడ్డాడు. జార్ఖండ్ ఉద్యమ నిర్వహణకు "ఆల్ జార్ఖండ్ స్టూడెంట్స్ యూనియన్" (ఎజెఎస్ యు) అనే సంస్థను ఏర్పాటు చేశారు. ఇది పరోక్షంగా 1985లో రాంచీ విశ్వవిద్యాలయం వైస్ ఛాన్సలర్ గా ముండా నియామకానికి దోహదపడింది. ఫలితంగా ఆయన రాష్ట్రానికి, ప్రజల ఉద్యమానికి మధ్య రాజకీయ చర్చల మాధ్యమంగా మారారు. అందువల్ల జార్ఖండ్ కొత్త రాష్ట్ర ఏర్పాటును ప్రారంభించడానికి జార్ఖండ్ విషయాలపై కమిటీని ఏర్పాటు చేశారు.
వాసిరెడ్డి పద్మ
మూలాలు
వర్గం:కృష్ణా జిల్లా మహిళా రాజకీయ నాయకులు
రామ్ దయాళ్ ముండా
జీవిత చరిత్ర
2007లో సంగీత నాటక అకాడమీ పురస్కారం అందుకున్నారు. అతను 30 సెప్టెంబర్ 2011 న రాంచీ లో మరణించాడు.
నాథ్‌లాంగ్ క్యాంగ్ దేవాలయం (బర్మా)
నాథ్‌లాంగ్ క్యాంగ్ దేవాలయం (సంస్కృతం: नाथ्लौंग क्यौंग, బర్మీస్: နတ်လှောင်ကျောင်း) బర్మా లోని పాత బగన్ నగర్ లో ఉన్న విష్ణువుకు అంకితం చేయబడిన హిందూ దేవాలయం.
నాథ్‌లాంగ్ క్యాంగ్ ఆలయం థాట్‌బైన్యు ఆలయానికి పశ్చిమాన ఉంది, ఇది బగన్‌లో మిగిలి ఉన్న ఏకైక హిందూ దేవాలయం. నాట్-హ్లాంగ్ క్యాంగ్ ఆలయం బగన్‌లోని పురాతన దేవాలయాలలో ఒకటి, ఇది 11వ శతాబ్దంలో అనవ్రత రాజు పాలనలో నిర్మించబడింది. కొంతమంది చరిత్రకారులు ఈ ఆలయాన్ని 10వ శతాబ్దంలో, కింగ్ న్యాంగ్-యు సావ్రహాన్ (తౌంగ్తుగీ అని కూడా పిలుస్తారు) పాలనలో నిర్మించారని నమ్ముతారు. ఈ ఆలయం వాస్తవానికి 11వ శతాబ్దానికి చెందిన హిందూ బర్మీస్ భారతీయుల కోసం నిర్మించబడింది. వాస్తవానికి, ఈ ఆలయంలో గౌతమ బుద్ధుడితో సహా విష్ణువు 10 అవతారాల విగ్రహాలు ఉన్నాయి; అయితే, నేడు, ఏడు మాత్రమే మిగిలి ఉన్నాయి.
మూలాలు
వర్గం:దేవాలయాలు
దండపాణి దేశికర్
ఎం.ఎం.దండపాణి దేశికర్ (ఆగష్టు 27, 1908 – జూన్ 26, 1972) ఒక కర్ణాటక సంగీత గాత్రవిద్యాంసుడు, స్వరకర్త.
విశేషాలు
దండపాణి దేశికర్ మద్రాసు ప్రెసిడెన్సీలోని తిరుచెంగట్టన్‌గుడి గ్రామంలో 1908, ఆగష్టు 27న జన్మించాడు. ఇతడు తన సంగీతాన్ని, తేవరం స్తోత్రాలను తన తండ్రి ముత్తయ్య దేశికర్ వద్ద నేర్చుకున్నాడు. తరువాత ఇతడు మాణిక్య దేశికర్, సత్తయ్యప్ప నయనాకరర్, కుంభకోణం రాజమాణిక్యం పిళ్ళై వద్ద సంగీతంలో సంపూర్ణ శిక్షణను పొందాడు. ఇతడు తన మొదటి ప్రదర్శనను తిరుమరుగళ్‌లో ఇచ్చాడు. అన్నామలై విశ్వవిద్యాలయం సంగీత విభాగంలో ఇతడు 15 సంవత్సరాలు ప్రొఫెసర్‌గా పనిచేశాడు.
ఇతడికి "ఇసై అరసు", "పందిసై పులవర్ కోనె", "తేవర మణి", "సంగీత సాహిత్య శిరోమణి","సంగీత కళా శిఖామణి" "తిరుమురై కళానిధి", "తందక వెందు", "పన్నిసై వెంధం", "ఇసై పులవర్", "కళైమామణి", "ఇసై పేరిరజ్ఱర్" మొదలైన బిరుదులు ఉన్నాయి.
సినిమాలు
ఇతడు 1935 నాటి సంసార నౌక అనే కన్నడ సినిమాలో ఒక తమిళ పాటను పాడాడు. ఇతడు ఆరు తమిళ సినిమాలలో ముఖ్య పాత్రలను ధరించాడు.
బయటి లింకులు
వర్గం:సంగీత నాటక అకాడమీ అవార్డు గ్రహీతలు వర్గం:తమిళ సినిమా నటులు
ఫూంక్
ఫూంక్ (ఆంగ్లం: బ్లో )2008 లో రామ్ గోపాల్ వర్మ దర్శకత్వం వహించిన  భారతీయ అతీంద్రియ భయానక చిత్రం, ప్రవీణ్ నిశ్చల్ నిర్మించారు. ఈ చిత్రంలో సుదీప్, అమృతా ఖాన్విల్కర్ అహ్సాస్ చన్నా ప్రధాన పాత్రలు పోషించగా, కెన్నీ దేశాయ్, అశ్విని కల్సేకర్,జాకీర్ హుస్సేన్ సహాయక పాత్రలు పోషిస్తున్నారు. మూఢనమ్మకాలు, మాయమాటల ఆధారంగా ఈ సినిమా తెరకెక్కింది. ఈ చిత్రం 22 ఆగస్ట్ 2008న విడుదలైంది.అనేక మీడియా సంస్థలు బాక్సాఫీస్ వద్ద బ్లాక్ బస్టర్ గా ప్రకటించాయి.
బ్లాక్ మ్యాజిక్ కథనాలను ప్రసారం చేసే హిందీ న్యూస్ ఛానల్ నుండి వర్మ ఈ చిత్రానికి సంబంధించిన ఆలోచనను స్ఫూర్తిగా పొందారు. ఫూంక్ కథాంశం యండమూరి వీరేంద్రనాథ్ రచించిన తెలుగు థ్రిల్లర్ నవల తులసి దళాన్ని ఇతివృత్తంగా పోలి ఉంటుంది. థియేటర్‌లో ఒంటరిగా సినిమా చూసే వారికి ₹ 5 లక్షలు (US$6,600) బహుమతిగా ప్రకటించారు.
ఈ చిత్రం తెలుగులో రక్ష పేరుతో రీమేక్ చేయబడింది, తమిళంలో బొమ్మయి పేరుతో డబ్ చేయబడింది.దీని తర్వాత 2010లో ఫూంక్ 2 సీక్వెల్ వచ్చింది.
కథ
సివిల్ ఇంజనీర్, నాస్తికుడు రాజీవ్ తన భార్య ఆర్తి, అతని ఇద్దరు పిల్లలు రక్ష,రోహన్, అతని తల్లి ఇంటి పనిమనిషి లక్ష్మితో కలిసి ముంబైలో నివసిస్తున్నారు. రాజీవ్‌కు అత్యంత విశ్వసనీయ సహోద్యోగులు అన్షుమన్, మధు, వీరిని రాజీవ్ స్నేహితుడు వినయ్ ,రక్షతో సహా అందరూ సాధారణం కాదని భావిస్తారు. తన ఇంట్లో జరిగిన పార్టీ సందర్భంగా, ఢిల్లీలోని ఒక ఐటీ కంపెనీకి సంబంధించిన విలువైన కాంట్రాక్ట్‌పై వివాహిత తనను మోసం చేశాయని తెలుసుకున్న రాజీవ్, వారిద్దరినీ అవమానించిన తర్వాత వారిద్దరినీ ఉద్యోగం నుంచి తొలగిస్తాడు. దీనితో అవమానం, కోపంతో, వారిద్దరూ రాజీవ్‌పై ప్రతీకారం తీర్చుకుంటారు. రాజీవ్‌కి రక్ష అంటే చాలా ఇష్టమని మధు పేర్కొన్నాడు.
త్వరలో, రాజీవ్ ఇంట్లో చుట్టుపక్కల వింత సంఘటనలు జరగడం ప్రారంభిస్తాయి. మధు, అన్షుమాన్ స్థానంలో నియమించబడిన మందార్ నిర్మాణ స్థలంలో రహస్యంగా చంపబడ్డాడు. రక్ష విచిత్రంగా మాట్లాడటం ,ప్రవర్తించడం ప్రారంభించి, అందరినీ ఆశ్చర్యపరిచింది. వైద్యులను పిలిపించారు, కానీ వింత ప్రవర్తన కొనసాగుతోంది, రక్ష గాలిలో ఎగురుతూ, మ్యాన్లీ వాయిస్‌తో మాట్లాడుతూ, బాధతో వ్యవహరిస్తోంది. మూఢనమ్మకం, మతపరమైన బామ్మ రక్ష కోసం ఎవరో చేతబడి చేస్తున్నారని పదేపదే చెబుతుంది , కానీ రాజీవ్ ,వైద్యులు ఏ ఒక్కటీ నమ్మడానికి నిరాకరించారు.ఇప్పుడు అతని తెలివి చివరలో, రాజీవ్ దేవుని వైపు చూడటం ప్రారంభించాడు. అతను గతంలో వ్యతిరేకించిన నిర్మాణ స్థలంలో ఒక చిన్న మందిరాన్ని నిర్మించాలనే తన నిర్మాణ కార్మికుల డిమాండ్‌కు కూడా అంగీకరిస్తాడు. ఈ విషయాలు తెలిసిన మాంజా అనే మెజీషియన్ సహాయం కోరమని వినయ్ సూచిస్తున్నాడు.
ఋతువు (అయోమయనివృత్తి)
సంవత్సరంలోని ప్రధాన విభాగాలలో ఒక ఋతువు లేదా రుతువు ఒకటి. ఋతువులు లేదా రుతువులు అని కూడా వీటిని సూచించవచ్చు.ఆంగ్లలో దీనిని సీజన్, సీజన్స్ అని వాడతారు.భారతదేశంలో సంవత్సరంలో వివిధ కాలాలలో వాతావరణంలో ఏర్పడే మార్పులను బట్టి ఆరు ఋతువులుగా విభజించబడింది.
బన్నీ అభిరామ్
సినీ జీవితం
బన్నీ అభిరామ్ బీటెక్ పూర్తి చేశాక హైదరాబాద్ వచ్చి సాప్ట్‌వేర్ ఉద్యోగిగా కొంతకాలం పనిచేశాడు. ఆయన సినిమాలపై ఇష్టంతో 2013లో ఉద్యోగాన్ని వదులుకొని సినీ అవకాశాల కోసం ప్రయత్నాలు మొదలు పెట్టాడు. బన్నీ అభిరాన్ తొలిసారిగా 2017లో రంగ దేవా లఘు చిత్రంలో నటించి మంచి గుర్తింపునందుకొని మ్యాన్ ఇన్ ది మిర్రర్, లిపి, మనసానమః అనే లఘు చిత్రాల్లో నటించాడు. ఆయన 2018లో కిరాక్‌ పార్టీ సినిమా ద్వారా సినీ రంగంలోకి అడుగు పెట్టాడు.
మూలాలు
వర్గం:కరీంనగర్ జిల్లా వ్యక్తులు వర్గం:1990 జననాలు వర్గం:తెలుగు సినిమా నటులు వర్గం:తెలంగాణ వ్యక్తులు
అతడెవరు
అతడెవరు, 2007 మార్చి 2న విడుదలైన తెలుగు చలనచిత్రం. సాయి శృతి 2డి క్రియేషన్స్ బ్యానరులో మెట్టు సూర్య ప్రకాశ్ నిర్మించిన ఈ చిత్రానికి తీర్థ దర్శకత్వం వహించాడు. ఇందులో కేశవ, తేజశ్రీ, రాజన్ పి. దేవ్, సంగీత తదితరులు నటించగా, విజయ్ కురాకుల సంగీతం అందించాడు.
పాటలు
ఈ సినిమాకు విజయ్ కురాకుల సంగీతం అందించాడు.
మూలాలు
వర్గం:2007 తెలుగు సినిమాలు వర్గం:తెలుగు ప్రేమకథ చిత్రాలు వర్గం:రఘుబాబు నటించిన చిత్రాలు వర్గం:మల్లికార్జునరావు నటించిన చిత్రాలు వర్గం:వేణుమాధవ్ నటించిన చిత్రాలు
నకిలీ స్వానుభవ చరిత్ర
నకిలీ స్వానుభవ చరిత్ర అనేది కూట సాహిత్యంలో ఒక రకం. ఇందులో పూర్తిగా గానీ పాక్షికంగా గానీ కల్పించి వ్రాసిన ఒక ఆత్మకథో, స్వానుభవ చరిత్రో వాస్తవ సంఘటనల సమాహారంగా పేర్కొనబడుతుంది. కొన్ని సందర్భాల్లో రచయితగా పేర్కొన్నబడ్డ వ్యక్తి కూడా కల్పిత వ్యక్తి అయ్యి ఉంటాడు.
ఈ మధ్యకాలంలో పేరొందిన ముద్రణా సంస్థల నుండి వచ్చి, విమర్శకుల మన్ననలందుకుని, అత్యధిక అమ్మకాలు గడించిన రచనలు కూడా చివరికి ఈ కోవలోనివిగా బయటపడ్డాయి. ఈ నకిలీ స్వానుభవ చరిత్రల్లో చాలా భాగం రచయిత కష్టాలనీ, ప్రతికూల పరిస్థితులనీ అధిగమించి ఎదిగిన వైనాన్ని వల్లెవేసేవి అవుతూ ఉంటాయి. ఇలాంటి వాటిలో యూదు మారణహోమంలో చిక్కుకుని, చివరకు తప్పించుకున్న కల్పిత కథలు ఒక ముఖ్య రకం. ఈ నకిలీ మారణహోమ స్వానుభవ రచనల్లో ఒకటైతే నిజమైన మారణహోమ బాధితుడు వ్రాసిన రచనగా తేలింది.
నేడు ఇలాంటి రచనలు ఎక్కువగా బయటపడడంతో స్వానుభవ చరిత్రలు ముద్రించే ముందు మరింత నిశితమైన పరిశీలనా, తగిన జాగురూకతా పాటించాలని చాలామంది పిలుపునిచ్చారు.
గమనికలు
<references group="గమనిక"/>
మాలా సిన్హా
మాలా సిన్హా (జననం 1936 నవంబరు 11) ప్రసిద్ధి చెందిన భారతీయ నటి, ఆమె హిందీ, బెంగాలీ, నేపాలీ చిత్రాలలో పని చేసింది. మొదట్లో ప్రాంతీయ సినిమాతో కెరీర్ ప్రారంభించింది. ఆమె 1950ల చివరి నుంచి 1970ల ప్రారంభం వరకు హిందీ చిత్రసీమలో అగ్రశ్రేణి నటిగా ఎదిగింది. ఆమె కెరీర్‌లో గురుదత్ ప్యాసా (1957), యష్ చోప్రా ధూల్ కా ఫూల్ (1959), ఫిర్ సుబహ్ హోగి (1958) లతో లాంటి చిత్రాలతో పేరొందిన మాలా సిన్హా వందకు పైగా సినిమాలలో నటించింది.
జీవితం తొలి దశలో
నేపాల్ నుండి భారతదేశంలోని పశ్చిమ బెంగాల్‌ కు వలస వచ్చిన క్రిస్టియన్ నేపాలీ దంపతులకు మాలా సిన్హా జన్మించింది. ఆమె తండ్రి పేరు ఆల్బర్ట్ సిన్హా. మాలా సిన్హా అసలు పేరు ఆల్డా, కలకత్తా (ప్రస్తుతం కోల్‌కతా)లోని స్కూల్‌లో ఆమె స్నేహితులు ఆమెను డాల్డా అని పిలిచి ఆటపట్టించేవారు, కాబట్టి ఆమె చైల్డ్ ఆర్టిస్ట్‌గా తన మొదటి అసైన్‌మెంట్ పొందిన తర్వాత తన పేరును బేబీ నజ్మాగా మార్చుకుంది. ఆ తర్వాత నటిగా తన పేరును మాలా సిన్హాగా మార్చుకుంది. చిన్నతనంలో డ్యాన్స్, పాటలు నేర్చుకుంది. ఆమె ఆల్ ఇండియా రేడియో లో గాయని అయినప్పటికీ, ఆమె ఎప్పుడూ సినిమాల్లో ప్లేబ్యాక్ సింగింగ్ చేయలేదు. అయితే ఆమె గాయనిగా 1947 నుండి 1975 వరకు అనేక భాషలలో స్టేజ్ షోలు చేసింది.
వ్యక్తిగత జీవితం
మాలా సిన్హా 1966లో నేపాలీ నటుడు చిదంబర్ ప్రసాద్ లోహానిని వివాహం చేసుకున్నారు. ఈ జంట నేపాలీ చిత్రం మైతీఘర్ (1966) లో కలిసి నటించారు. ఆయనికి నేపాల్‌ లో ఎస్టేట్ ఏజెన్సీ వ్యాపారం ఉంది. ఆమె వివాహం తర్వాత ఆమె సినిమా షూటింగ్‌ల కోసం ముంబై కి వచ్చి ఉంటుంది. ఆమెకు ఒక కుమార్తె ప్రతిభా సిన్హా, ఒక మాజీ బాలీవుడ్ నటి. ఏప్రిల్ 2017లో మాలా సిన్హా చనిపోయింది.
మూలాలు
వర్గం:భారతీయ సినిమా నటీమణులు వర్గం:కోలకతాక నటీమణులు వర్గం:బెంగాలీ సినిమా నటీమణులు వర్గం:హిందీ సినిమా నటీమణులు వర్గం:నేపాలీ సినిమా నటీమణులు వర్గం:ఫిల్మ్‌ఫేర్ లైఫ్‌టైమ్ అచీవ్‌మెంట్ అవార్డు విజేతలు వర్గం:20వ శతాబ్దపు భారతీయ నటీమణులు వర్గం:1936 జననాలు వర్గం:జీవిస్తున్న ప్రజలు
నానా ఫడ్నవిస్
నానా ఫడ్నవిస్ (ఫిబ్రవరి 12, 1742 – మార్చి 13, 1800) భారతదేశంలోని పూణేలో పీష్వా పరిపాలన సమయంలో జీవించిన మరాఠా సామ్రాజ్య యోధుడు. జేమ్స్ గ్రాంట్ డఫ్ యూరోపియన్లు అతనిని "మరాఠా మాకియవెల్లి" అని పిలిచేవారు. 1761లో మూడవ పానిపట్టు యుద్ధం తర్వాత నానా ఫడ్నవిస్ తన తెలివితేటలతో మరాఠా సామ్రాజ్యంలో ఏర్పడిన అస్థిరతను తొలగించి మళ్ళీ శక్తివంతంగా చేశాడు. నానా ఫడ్నవిస్, తన తెలివితేటలు దౌత్యంతో బ్రిటిష్ వారిని రెండు సార్లు ఓడించిన మరాఠా చాణక్యుడు. 1800 వ సంవత్సరం లో నానా ఫడ్నవిస్ మరణించిన తర్వాత మరాఠా సామ్రాజ్యం కొద్ది కొద్దిగా క్షిణించి బ్రిటిష్ వారి చేతుల్లోకి వెళ్ళింది.
ప్రారంభ జీవితం
బాలాజీ జనార్దన్ భాను 1742లో సతారాలోని చిత్పవన్ బ్రాహ్మణ కుటుంబంలో జన్మించాడు, 'నానా' అనే మారుపేరుతో ఉన్నాడు. అతని తాత బాలాజీ మహదాజీ భాను మొదటి పీష్వా బాలాజీ విశ్వనాథ్ భట్ కాలంలో శ్రీవర్ధన్ సమీపంలోని వెలాస్ అనే గ్రామం నుండి వలస వచ్చారు. భట్లు, భానుల మధ్య కుటుంబ సంబంధాలు ఉన్నాయి, వారి మధ్య చాలా మంచి స్నేహం ఉంది. రెండు కుటుంబాలు వరుసగా వెలస్, శ్రీవర్ధన్ పట్టణాల 'మహాజన్' లేదా గ్రామ-అధిపతి పదవులను వారసత్వంగా పొందాయి. బాలాజీ మహద్జీ ఒకసారి మొఘలుల హత్యాకాండ నుండి పీష్వాను రక్షించాడు. అందువల్ల భానుపై ఫడ్నవీస్ (అష్టప్రధానులలో ఒకరు) బిరుదును ప్రదానం చేయాలని ఛత్రపతి షాహూని పీష్వా సిఫార్సు చేశాడు. తర్వాత, పీష్వా వాస్తవ దేశాధినేత అయినప్పుడు, పీష్వా పాలనలో మరాఠా సామ్రాజ్యానికి అడ్మినిస్ట్రేషన్, ఫైనాన్స్‌కి సంబంధించిన కీలక శాఖలను నిర్వహించిన ఫడ్నవీస్ ప్రధాన మంత్రి అయ్యాడు.
మూలాలు
వర్గం:1742 జననాలు వర్గం:1800 మరణాలు వర్గం:మరాఠా చరిత్ర
ఎన్.చెన్నకేశవయ్య
ఎన్.చెన్నకేశవయ్య మైసూరు సంస్థానానికి చెందిన కర్ణాటక సంగీత విద్వాంసుడు.
విశేషాలు
ఇతడు 1895లో మైసూరు రాజ్యం (ప్రస్తుతం మండ్య జిల్లా)లోని నాటనహళ్ళి అనే గ్రామంలో కేశవయ్య, లక్ష్మీదేవమ్మ దంపతులకు జన్మించాడు. ఇతడు వి.శివరామయ్య, మైసూరు కె.వాసుదేవాచార్యల వద్ద సంగీత శిక్షణ తీసుకున్నాడు. ఇతడు కర్ణాటక గాత్ర విద్వాంసుడు మాత్రమే కాక సంగీత సంబంధమైన అనేక గ్రంథాలను రచించాడు. ఇతడు మైసూరు సంస్థానంలో జయచామరాజ ఒడయార్ వద్ద 1944-1957ల మధ్య ఆస్థాన సంగీత విద్వాంసుడిగా ఉన్నాడు. 1963లో ఇతనికి కర్ణాటక రాష్ట్ర సంగీత నాటక అకాడమీ అవార్డు లభించింది. 1971లో కేంద్ర సంగీత నాటక అకాడమీ ఇతనికి కర్ణాటక గాత్ర సంగీత విభాగంలో అవార్డును ప్రకటించింది. ఇతనికి "గానకళాసింధు" అనే బిరుదు లభించింది.
మూలాలు
వర్గం:1895 జననాలు వర్గం:కర్ణాటక సంగీత విద్వాంసులు వర్గం:కన్నడ రచయితలు వర్గం:కేంద్ర సంగీత నాటక అకాడమీ పురస్కార గ్రహీతలు
తనూజ
తనూజ సమర్థ్ (జననం 1943 సెప్టెంబరు 23) ప్రధానంగా హిందీ చిత్రాలలో నటించే భారతీయ నటి. ఆమె హిందీ చిత్రాలతో పాటు బెంగాలీ చిత్రాలలో కూడా నటించి రెండు ఫిలింఫేర్ అవార్డులను గెలుచుకుంది.
వ్యక్తిగతం
ముఖర్జీ-సమర్థ్ కుటుంబం లో సభ్యురాలైన ఆమె నటి శోభన సమర్థ్, నిర్మాత కుమార్‌సేన్ సమర్థ్‌ల కుమార్తె, ఆమెకు నటి నూతన్, ఒక సోదరుడు సహా ముగ్గురు సోదరీమణులు ఉన్నారు. ఆమె అమ్మమ్మ రత్తన్ బాయి, కజిన్ నళిని జయవంత్ కూడా నటీమణులు.
ఆమె 1973లో చిత్రనిర్మాత షోము ముఖర్జీని వివాహం చేసుకుంది. వారికి ఇద్దరు కుమార్తెలు, నటీమణులు కాజోల్, తనీషా ఉన్నారు. 64 ఏళ్ల వయసులో షోము ముఖర్జీ 2008 ఏప్రిల్ 10న గుండెపోటుతో మరణించాడు.
కాలం (అయోమయనివృత్తి)
కాలం, అనే పేరుతో ఇతర వ్యాసాలు ఉన్నందున వాటిని నివృత్తి చేయుటకు ఈ పేజీ అవసరమైంది.
జసిండా ఆర్డెర్న్
జసిండా కేట్ లారెల్ ఆర్డెర్న్ [ 1 ( / dʒəˈsɪndəɑːˈdɜːn / jə- SIN -də ah- DURN ;] 26 జూలై 1980 న జన్మించారు ) రాజకీయవేత్త.అతి చిన్న వయసు లోనే  న్యూజిలాండ్ ప్రధాన మంత్రి గా ఎన్నికయ్యారు, 2017 నుండి లేబర్ పార్టీ నాయకురాలు. ఆమె 2008లో మొదటిసారిగా ప్రతినిధుల సభకు జాబితా ఎంపీ గా ఎన్నికయ్యారు మార్చి 2017 నుండి ఎంపీ గా మౌంట్ ఆల్బర్ట్  నుండి ఉన్నారు.
హామిల్టన్‌లో జన్మించిన ఆర్డెర్న్ మోరిన్స్‌విల్లే మురుపరాలో పెరిగారు, అక్కడ ఆమె ఒక  పాఠశాలలో చదువుకుంది. 2001లో వైకాటో విశ్వవిద్యాలయం నుండి పట్టభద్రురాలయ్యాక, ఆర్డెర్న్ ప్రధాన మంత్రి హెలెన్ క్లార్క్ కార్యాలయంలో పరిశోధకురాలిగా పనిచేశాది. తర్వాత ఆమె క్యాబినెట్ ఆఫీసులో సలహాదారుగా లండన్‌లో పనిచేశారు. 2008లో, ఆర్డెర్న్ ఇంటర్నేషనల్ యూనియన్ ఆఫ్ సోషలిస్ట్ యూత్ అధ్యక్షురాలిగా ఎన్నికైంది. తొమ్మిదేళ్ల తర్వాత లేబర్ అధికారాన్ని కోల్పోయిన 2008 సాధారణ ఎన్నికల్లో ఆర్డెర్న్ తొలిసారిగా ఎంపీగా ఎన్నికయ్యారు. ఆమె తరువాత 2017 ఫిబ్రవరి 25 న  ఉప ఎన్నికలో మౌంట్ ఆల్బర్ట్ ఓటర్లకు ప్రాతినిధ్యం వహించడానికి ఎన్నికైంది
అన్నెట్ కింగ్ రాజీనామా తర్వాత 1 మార్చి 2017న లేబర్ పార్టీ డిప్యూటీ లీడర్‌గా ఆర్డెర్న్ ఏకగ్రీవంగా ఎన్నికయ్యారు. సరిగ్గా ఐదు నెలల తర్వాత, ఎన్నికల గడువుతో, లేబర్ నాయకుడు ఆండ్రూ లిటిల్ పార్టీకి రాజీనామా చేశాడు, అతని స్థానంలో ఆర్డెర్న్ ఏకపక్షంగా నాయకురాలిగా ఎన్నికయ్యానది.
ప్రారంభ జీవితం
26 జూలై 1980న న్యూజిలాండ్‌లోని హామిల్టన్‌లో  మోరిన్స్‌విల్లే మురుపారాలో జన్మించారు ,అక్కడ ఆమె తండ్రి రాస్ ఆర్డెర్న్ పోలీసు అధికారిగా పనిచేశారు, ఆమె తల్లి లారెల్ ఆర్డెర్న్ ( నీ బాటమ్లీ) పాఠశాల క్యాటరింగ్‌గా పనిచేశారు. ఆర్డెర్న్ చర్చ్ ఆఫ్ జీసస్ క్రైస్ట్ ఆఫ్ లేటర్-డే సెయింట్స్ (మోర్మాన్)లో పెరిగారు ,ఆమె మామ ఇయాన్ ఎస్ .ఆర్డెర్న్ చర్చిలో ఏరియా డెబ్బై. ఆమె మోరిన్స్‌విల్లే కాలేజీలో చదువుకుంది, పాఠశాలలో ఉండగానే ఆమె స్థానిక చేపలు ,చిప్‌ల దుకాణంలో పని చేస్తూ తన మొదటి ఉద్యోగాన్ని సంపాదించుకుంది. ఆమె తర్వాత వైకాటో విశ్వవిద్యాలయం లో చేరింది, 2001లో రాజకీయాలు, ప్రజా సంబంధాలలో బ్యాచిలర్ ఆఫ్ కమ్యూనికేషన్ స్టడీస్ (BCS)తో పట్టభద్రురాలైంది. ఆమె 2001లో అరిజోనా స్టేట్ యూనివర్శిటీలో విదేశాల్లో ఒక సెమిస్టర్ గడిపింది.
మతపరమైన అభిప్రాయాలు
న్యూజిలాండ్‌లోని ది చర్చ్ ఆఫ్ జీసస్ క్రైస్ట్ ఆఫ్ లేటర్-డే సెయింట్స్‌లో సభ్యురాలిగా పెరిగిన ఆర్డెర్న్ 2005లో 25 సంవత్సరాల వయస్సులో చర్చిని విడిచిపెట్టారు, ఎందుకంటే ఇది తన వ్యక్తిగత అభిప్రాయాలతో, ముఖ్యంగా స్వలింగ సంపర్కుల హక్కులకు మద్దతుతో విభేదించి బయటకు వచ్చింది. జనవరి 2017లో, ఆర్డెర్న్ అజ్ఞేయవాదిగా గుర్తించి, "నేను మళ్లీ వ్యవస్థీకృత మతంలో సభ్యురాలిగా ఉండలేకపోతున్నాను" అని చెప్పింది. 2019లో ప్రధాన మంత్రిగా ఆమె ఎల్ డి ఎస్ చర్చ్ ప్రెసిడెంట్ రస్సెల్ ఎం. నెల్సన్‌ను కలిశారు.
కుటుంబం
ఆర్డెర్న్ వాంగనుయ్ మేయర్ అయిన హమీష్ మెక్‌డౌల్  బంధువు. ఆమె తారానాకి-కింగ్ కంట్రీ షేన్ ఆర్డెర్న్‌కి మాజీ జాతీయ ఎం పీ దూరపు బంధువు కూడా అయినా  షేన్ ఆర్డెర్న్ 2014లో పార్లమెంటును విడిచిపెట్టాడు, జసిందా ఆర్డెర్న్ ప్రధానమంత్రి కావడానికి మూడు సంవత్సరాల ముందు.
ఆర్డెర్న్ భాగస్వామి టెలివిజన్ వ్యాఖ్యాత క్లార్క్ గేఫోర్డ్. న్యూజిలాండ్ టెలివిజన్ హోస్ట్ మోడల్ అయిన పరస్పర స్నేహితుడు కోలిన్ మధుర-జెఫ్రీ ద్వారా పరిచయం చేయబడినప్పుడు ఈ జంట 2012లో మొదటిసారి కలుసుకున్నారు, అయితే వివాదాస్పద ప్రభుత్వానికి సంబంధించి గేఫోర్డ్ ఆర్డెర్న్‌ను సంప్రదించే వరకు వారు ఎప్పుడూ కలిసి సమయాన్ని గడపలేదు. కమ్యూనికేషన్స్ సెక్యూరిటీ బ్యూరో బిల్లు. 3 మే 2019న, ఆర్డెర్న్ గేఫోర్డ్‌తో వివాహం నిశ్చితార్థం చేసుకున్నట్లు నివేదించబడింది. వివాహం జనవరి 2022లో జరగాల్సి ఉంది కానీ SARS-CoV-2 Omicron వేరియంట్ వ్యాప్తి కారణంగా ఆలస్యమైంది.
19 జనవరి 2018న, ఆర్డెర్న్ జూన్‌లో తను మొదటి బిడ్డను ఆశిస్తున్నట్లు ప్రకటించింది, దీనితో ఆమె న్యూజిలాండ్  మొదటిగా   ప్రధాన మంత్రి పదవిలో ఉన్నప్పుడూ  గర్భవతి అయింది. ఆర్డెర్న్ 21 జూన్ 2018న ఆక్లాండ్ సిటీ హాస్పిటల్‌లో చేరారు పదవిలో ఉన్నప్పుడు (తర్వాత) ప్రసవించిన రెండవ ఎన్నికైన ప్రభుత్వాధినేత అయ్యింది.
ఇంటర్నేషనల్ యూనియన్ ఆఫ్ సోషలిస్ట్ యూత్ ప్రెసిడెంట్
30 జనవరి 2008న, 27వ ఏట, డొమినికన్ రిపబ్లిక్‌లో జరిగిన వారి ప్రపంచ కాంగ్రెస్‌లో ఇంటర్నేషనల్ యూనియన్ ఆఫ్ సోషలిస్ట్ యూత్ (IUSY  2010 వరకు రెండేళ్ల కాలానికి అధ్యక్షురాలిగా ఎన్నికయ్యారు . ఆమె అధ్యక్ష పదవీ కాలం మధ్యలో ఆర్డెర్న్ లేబర్ పార్టీకి జాబితా ఎంపీ అయ్యారు. ఆ తర్వాత 15 నెలల పాటు ఆమె రెండు పాత్రలను నిర్వహించింది
మూలాలు
వర్గం:1980 జననాలు వర్గం:జీవించే ప్రజలు వర్గం:21వ శతాబ్దపు న్యూజిలాండ్ రాజకీయ నాయకులు వర్గం:మహిళా ప్రభుత్వాధినేతలు వర్గం:న్యూజిలాండ్‌లోని మహిళా ప్రభుత్వాధినేతలు వర్గం:న్యూజిలాండ్ ప్రధాన మంత్రులు వర్గం:వరల్డ్ ఎకనామిక్ ఫోరమ్ యంగ్ గ్లోబల్ లీడర్స్
మసూద
మసూద, 2022 నవంబరు 18న విడుదలయిన తెలుగు సినిమా. స్వ‌ధ‌ర్మ్ ఎంట‌ర్‌టైన్‌మెంట్స్ బ్యానరులో రాహుల్ యాదవ్ నక్కా నిర్మించిన ఈ సినిమాకు సాయికిర‌ణ్ ద‌ర్శ‌క‌త్వం వ‌హించాడు. హార‌ర్ డ్రామా జానర్ లో రూపొందిన ఈ సినిమాలో సంగీత‌, తిరువీర్‌, కావ్య కళ్యాణ్ రామ్, శుభలేఖ సుధాకర్ తదితరులు ప్ర‌ధాన పాత్ర‌లు పోషించగా ప్రశాంత్ ఆర్ విహారి సంగీతం అందించాడు. ఈ సినిమా వాణిజ్యపరంగా విజయవంతమయింది.
ప్రచారం
2020 డిసెంబరు 4న ఈ సినిమా పేరును, ప్రధాన నటసాంకేతికవర్గం పేర్లను తెలియజేస్తూ సినిమా యూనిట్ ఒక పోస్టర్ ను విడుదలచేసింది. 2022 ఆగస్టు 2న సినీనటుడు నాని, ఈ సినిమాకు సంబంధించిన 84 సెకన్ల టీజర్‌ను లాంచ్ చేశాడు. 2022 నవంబరు 11న ఈ సినిమాని తెలుగుతోపాటు హిందీ త‌మిళ భాష‌ల్లోనూ ఒకేసారి విడుద‌లచేయనున్నట్టు నిర్మాత రాహుల్ యాద‌వ్ న‌క్కా ప్ర‌క‌టించి, తెలుగు పోస్టర్ ను ఆవిష్కరించాడు. అయితే, తెలుగు రాష్ట్రాల్లో నిర్మాత దిల్ రాజు ద్వారా ఈ సినిమా నవంబరు 18న విడుదల చేస్తున్నట్టు చిత్రయూనిట్ ప్రకటించింది.
2022 నవంబరు 12 శనివారం రోజున సినీ నటుడు విజ‌య్ దేవరకొండ, ట్విట్టర్ వేదికగా ఈ సినిమా ట్రైలర్‌ను విడుదల చేసి చిత్రయూనిట్‌కు శుభాకాంక్షలు తెలిపాడు.
పాటలు
ఈ సినిమాకు ప్రశాంత్ ఆర్ విహారి సంగీతం అందించాడు. సోనీ మ్యూజిక్ ద్వారా పాటలు విడుదలయ్యాయి.
విడుదల, స్పందన
ప్రముఖ నిర్మాత దిల్ రాజుకు చెందిన శ్రీ వెంకటేశ్వర క్రియేషన్స్ సిని నిర్మాణ సంస్థ నుండి ఈ సినిమా 2022 నవంబరు 18న తెలంగాణ, ఆంధ్రప్రదేశ్ రాష్ట్రాలతోపాటు యుఎస్ఏలో విడుదలయింది. ఈ సినిమా థియేట్రికల్ హక్కులు ₹1.30 కోట్లకు అమ్ముడయ్యాయి. ఈ సినిమాలో గోపీ పాత్రలో తిరువీర్ తన గత సినిమాల్లో కంటే పూర్తిభిన్నంగా కనిపించగా, తల్లి పాత్రలో నటి సంగీత, ఎమోషనల్ సీన్స్‌లో తన సీనియారిటీతో మెప్పించింది. కావ్యా కళ్యాణ్‌ రామ్‌, బాంధవి, సత్యం రాజేష్‌, శుభలేఖ సుధాకర్, సత్య ప్రకాష్‌ వంటి ప్రధాన పాత్రధారుల నటన కూడా ఆకట్టుకుంది. 2022 నవంబరు 25న ఇంగ్లీష్ సబ్ టైటిల్స్ తో చెన్నైలో కూడా విడుదలయింది. 2022 డిసెంబరు 21న ఆహా ఓటిటిలో విడుదలయింది.
బాక్సాఫీస్
థియేట్రికల్ రన్ ముగిసే సమయానికి, మసూద ₹6.26 కోట్ల డిస్ట్రిబ్యూటర్ షేర్‌తో ప్రపంచవ్యాప్తంగా ₹11.72 కోట్ల గ్రాస్ వసూలు చేసింది.
బయటి లింకులు
వర్గం:2022 తెలుగు సినిమాలు వర్గం:తెలుగు భయానక చిత్రాలు వర్గం:తిరువీర్ నటించిన సినిమాలు
అనిల్ చౌహాన్
అనిల్‌ చౌహాన్‌ భారతీయ సైనిక అధికారి. లెఫ్టినెంట్‌ జనరల్‌ అనిల్‌ చౌహాన్‌ను 2022 సెప్టెంబర్ 28న భారత త్రివిధ దళాల దళాధిపతిగా (చీఫ్‌ ఆఫ్‌ డిఫెన్స్‌ స్టాఫ్‌-సీడీఎస్‌) కేంద్ర ప్రభుత్వం నియమించగా, ఆయన సెప్టెంబర్ 30న భాద్యతలు చేపట్టాడు.
అఫ్తాబ్ అహ్మద్ ఖాన్
అఫ్తాబ్‌ అహ్మద్‌ ఖాన్‌ 1963 ఐపీఎస్‌ బ్యాచ్‌కు చెందిన ఐ.పి.ఎస్ అధికారి మరియు మాజీ రాజకీయ నాయకుడు. ఆయన1990లో దేశంలో ఉగ్రవాదులకు, గ్యాంగ్‌స్టర్లకు వ్యతిరేకంగా తొలిసారిగా యాంటీ టెర్రరిస్ట్‌ స్క్వాడ్‌ను ఏర్పాటు చేసిన వ్యక్తిగా రికార్డులకెక్కాడు.
అనిల్ చౌహాన్
అనిల్‌ చౌహాన్‌ 1980లో సైన్యంలో చేరి 40 ఏండ్ల సర్వీసులో వివిధ హోదాల్లో పని చేసి ఉత్తమ్‌ యుద్ద్‌ సేవా మోడల్‌, అతి విశిష్ట్‌ సేవా మెడల్‌, విశిష్ట్‌ సేవా మోడల్‌ లాంటి పలు పురస్కారాలు అందుకొన్నాడు.
మూలాలు
వర్గం:1961 జననాలు
అఫ్తాబ్ అహ్మద్ ఖాన్
వృత్తి జీవితం
అఫ్తాబ్‌ అహ్మద్‌ ఖాన్‌ 1990లో దేశంలో ఉగ్రవాదులకు, గ్యాంగ్‌స్టర్లకు వ్యతిరేకంగా తొలిసారిగా యాంటీ టెర్రరిస్ట్‌ స్క్వాడ్‌ను (ఏటీఎస్‌) స్థాపించి, వ్యవస్థాపక సభ్యుడిగా ఉన్నాడు. అఫ్తాబ్‌ అహ్మద్‌ ఖాన్‌ 24 జనవరి 1991న గుజరాత్‌లోని వడోదరాలో చేపట్టిన 'ఆపరేషన్ బరోడా‌' ఎన్‌కౌంటర్‌తో ఖలీస్తాన్ కమాండో ఫోర్స్ చీఫ్ బల్దియో సింగ్ సైనీ, మరో నలుగురు ఉగ్రవాదులు హతమయ్యారు. 1992లో ముంబైలోని ములుంద్ ప్రాంతంలో చేపట్టిన ఎన్‌కౌంటర్‌లో ఐదుగురు ఉగ్రవాదులను మట్టుపెట్టారు. హర్యానా సీఎంపై కాల్పులు జరిపిన ఉగ్రవాది మన్‌జిత్ సింగ్‌ను ముంబైలోని దాదర్ రైల్వే స్టేషన్‌లో ఖాన్ టీమ్ అరెస్ట్ చేసింది. ముంబైలో కరుడుగట్టిన నేరస్తులు మాయా డోలాస్, దిలీప్‌ బువాలను లోఖండ్‌ వాలా కాంప్లెక్స్‌లోని స్వాతి భవనంలో ఖాన్ టీమ్ చేతిలో ఎన్‌కౌంటర్ అయ్యారు. అఫ్తాబ్‌ అహ్మద్‌ ఖాన్‌ 1995లో మహరాష్ట్ర ఐజీగా సేవలందించిన అదే ఏడాది పోలీసు ఉద్యోగానికి రాజీనామా చేశాదు.
మరణం
అఫ్తాబ్‌ అహ్మద్‌ ఖాన్‌ కోవిడ్‌ బారిన పడి కోలుకున్న అనంతరం తలెత్తిన అనారోగ్య కారణాలతో అంధేరీలోని కోకిలాబెన్ ఆస్పత్రిలో చికిత్స అందుకొని ఆస్పత్రి నుంచి డిశ్చార్జ్‌ అయిన కొద్దిరోజులకే అనారోగ్యంతో 21 జనవరి 	2022న మరణించాడు.
బయటి లింకులు
వర్గం:1941 జననాలు వర్గం:ఐ.పి.ఎస్.ఆఫీసర్లు వర్గం:2022 మరణాలు
ముఖ్తార్ అబ్బాస్ నఖ్వీ
తొలినాళ్ళ జీవితం
నఖ్వీ ఎ హెచ్ నఖ్వీ సకినా బేగం దంపతులకు 1957 అక్టోబర్ 15 వ తారీఖున ఉత్తరప్రదే శ్లోని అలాహాబాద్ లో జన్మించాడు. ఇతను మాస్ కమ్యూనికేషన్ విద్యను అభ్యసించాడు. 1983 జూన్ 8 వ తారీఖున సీమ నఖ్వీ ని వివాహమాడాడు. వీరికి ఒక కుమారుడు.
మూలాలు
వర్గం:1957 జననాలు వర్గం:రాజకీయ నాయకులు వర్గం:భారత ప్రభుత్వ మంత్రులు వర్గం:జీవిస్తున్న ప్రజలు
తెలంగాణ అమరవీరుల స్మారకం
తెలంగాణ అమరవీరుల స్మారకం, తెలంగాణకోసం జరిగిన పోరాటంలో ప్రాణాలను అర్పించిన అమరవీరుల జ్ఞాపకార్థం తెలంగాణ ప్రభుత్వం నిర్మించిన స్మారక భవనం. రాష్ట్ర రాజధాని హైదరాబాదు హుస్సేన్ సాగర్ సమీపంలోని జలదృశ్యంలో 177.50 కోట్లు రూపాయలతో ఈ భవనం నిర్మించబడింది. ప్రపంచంలోనే అతిపెద్దదైన, అతుకులు లేని స్టెయిన్‌లెస్‌ స్టీల్‌తో నిర్మించబడటం దీని ప్రత్యేకత.
తెలంగాణ కోసం అమరులైన వారిని నిత్యం స్మరించుకునేందుకు వీలుగా నిర్మించిన తెలంగాణ అమరవీరుల స్మారకం ప్రారంభోత్సవంలో భాగంగా జూన్ 22న ముఖ్యమంత్రి కల్వకుంట్ల చంద్రశేఖర్ రావు, మొదటగా తెలంగాణ తల్లి విగ్రహాన్ని ఆవిష్కరించి, నిత్య జ్వలిత దీప్తి అమరజ్యోతిని వెలిగించాడు.
రూపకల్పన
thumb|తెలంగాణ అమరవీరుల స్మారకాన్ని ప్రారంభించిన ముఖ్యమంత్రి కేసీఆర్, తదితరులు thumb|స్విఛాన్ చేసి తెలంగాణ అమరవీరుల స్మారక జ్యోతిని వెలిగించిన ముఖ్యమంత్రి కేసీఆర్ thumb|తెలంగాణ అమరవీరులకు నివాళిగా క్యాండిల్‌ లైట్స్‌ ప్రదర్శనలో ముఖ్యమంత్రి కేసీఆర్, తదితరులు తెలంగాణ ప్రత్యేక రాష్ట్ర సాధన కోసం 1969లో జరిగిన తొలి ఉద్యమంతోపాటు మలిదశ ఉద్యమంలోనూ వందలాది మంది ప్రాణాలు అర్పించారు. తెలంగాణ ఉద్యమానికి అనునిత్యం ప్రేరణగా నిలిచిన అమరవీరుల స్మృతి యావత్‌ ప్రపంచానికి స్ఫూర్తిగా నిలిచేందుకు తెలంగాణ రాష్ట్రం ఏర్పడిన తర్వాత అమరవీరుల స్మృత్యర్థం అత్యాధునిక స్మారక భవనాన్ని ఏర్పాటుచేయాలని ముఖ్యమంత్రి కల్వకుంట్ల చంద్రశేఖర్ రావు నిర్ణయంమేరకు తెలంగాణ ప్రభుత్వం ఈ శాశ్వత స్మృతిచిహ్నాన్ని నిర్మించింది.
నిర్మాణం
2017లో దీనికి శంకుస్థాపన చేశారు. ప్రమిదలో వెలుగుతున్న దీపంలా ఇది నిర్మించబడింది. ప్రధాన స్మారకం ఎత్తు 150 అడుగులు కాగా, దీపం ఎత్తు 26 మీటర్లు ఉంది. ప్రమిద కాటన్ స్టీల్‌తో స్టీల్ రంగులో ఉండగా, దీపం అగ్నిరంగులో వత్తి వెలుగుతోన్న ఆకారంలో మాత్రమే ఉంటుంది. దానిపై లైటింగ్ వేస్తారు. ఈ ప్రాంగణంలో ఫౌంటెన్ల మధ్య బంగారు పూత పూసిన తెలంగాణ తల్లి విగ్రహం ఉంది.
42 మీటర్ల ఎత్తులో 2.88 లక్షల చదరపు అడుగుల (3.29 ఎకరాల) విస్తీర్ణంలో నిర్మించిన ఈ భవనమంతటా ఏసీ సౌకర్యంతోపాటు మూడు లిఫ్ట్‌‌లు కూడా ఉన్నాయి. రోడ్లు, భవనాల శాఖ ఆధ్వర్యంలో నిర్మించబడుతున్న ఈ భవన నిర్మాణంలో రోజూ 200మంది వరకు పనిచేశారు.
ప్రత్యేకతలు
100 టన్నులు బరువున్న 3000 తుప్పు పట్టని స్టెయిన్‌లెస్‌ స్టీల్‌ ప్లేట్లతో ఈ భవనం వెలుపల నిర్మాణం జరిగింది. వాటిని దుబాయ్‌లో ఫ్యాబ్రికేట్‌ చేయించి, సైట్‌పై వీటిని అత్యాధునిక టెక్నాలజీతో అతుకులు లేనివిధంగా అసెంబుల్‌ చేశారు. లోపలి గోడలు, స్లాబులకు మాత్రమే కాంక్రీట్‌ను ఉపయోగించారు. దీనికోసం సుమారు 1200 టన్నుల స్టీల్‌ను వినియోగించారు.
369 కార్లు, 600 ద్విచక్ర వాహనాలు పార్కింగ్ చేసుకునేలా రెండు అంతస్తులలో పార్కింగ్ ప్రాంతాన్ని నిర్మించారు. గ్రౌండ్ ఫ్లోర్‌‌లో వివిధ రకాల వర్క్‌‌షాపులు నిర్వహించుకునేందుకు అనువుగా ఏర్పాట్లు చేశారు. 10,656 చదరపు అడుగలతో నిర్మిస్తున్న మొదటి అంతస్తులో తెలంగాణ మ్యూజియం, ఫొటో గ్యాలరీ, 100మంది కూర్చునే సామర్థ్యం ఉన్న ఆడియో-విజువల్‌ హాలును ఏర్పాటుచేశారు. 16,964 చదరపు అడుగులతో 650 మంది కూర్చునే విధంగా రెండో అంతస్తులో కన్వెన్షన్ హాలు, 8,095 చదరపు అడుగులు ఉండే మూడవ అంతస్తులో రెస్టారెంట్‌, హుస్సేన్‌సాగర్‌ అందాలు, బుద్ధవిగ్రహం, బిర్లామందిర్‌, అంబేద్కర్‌ విగ్రహం, సచివాలయం తదితర నిర్మాణాలు వీక్షించేందుకు వీలుగా టెర్రస్‌పై రెస్టారెంట్‌ను ఏర్పాటు చేశారు. తెలంగాణ రాష్ట్ర సాధన చరిత్ర, తెలంగాణ మహానుభావులకు సంబంధించిన ఫొటోలు, ఇతర రూపాల్లో తెలియజేయడానికి ఏర్పాట్లుచేశారు. అత్యాధునిక గ్రంథాలయంతోపాటు, భవనం చుట్టూ పచ్చదనంతో కూడిన అతి పెద్ద పార్కు ఏర్పాటుచేశారు.
అమరజ్యోతి
1200 టన్నుల స్టీల్‌తో మొదటి నుంచి చివరి అంతస్తు వరకు అమరజ్యోతి నిర్మాణం జరిగింది. పైన 54 X 37 మీటర్ల ప్రమిద, ఆ ప్రమిదపై 26 మీటర్ల ఎత్తున వెలుగుతున్న జ్యోతి ఏర్పాటు చేయబడింది. ఈ జ్యోతి నిరంతరం వెలిగుతూనే ఉంటుంది. మూడో అంతస్తు నుండి అమరుల జ్యోతికి నివాళులు అర్పించడం, అమరుల జ్యోతి చుట్టూ ప్రదక్షిణలు చేయవచ్చు.
ప్రారంభోత్సవం
thumb|800 డ్రోన్లతో డ్రోన్ షో thumb|తెలంగాణ అమరవీరులకు పోలీసుల గౌరవ వందనం thumb|వెలుగుతున్న తెలంగాణ అమరవీరుల స్మారక జ్యోతి
తెలంగాణ అవతరణ దశాబ్ది ఉత్సవాల లో భాగంగా 2023, జూన్ 22న నిర్వహించబడిన అమరుల సంస్మరణ దినోత్సవం రోజున ఈ స్మారకం ప్రారంభించబడింది. జై తెలంగాణ, తెలంగాణ అమరవీరులకు జోహార్లు అనే నినాదాలతో రాష్ట్రంలోని వివిధ ప్రాంతాల నుండి హైదరాబాదులోని తెలంగాణ సచివాలయం ఎదురుగా ఏర్పాటుచేసిన అమరవీరుల సంస్మరణ వేదిక వరకు బైక్‌ ర్యాలీలు జరిగాయి.
ఈ సందర్భంగా తెలంగాణ కోసం అమరులైన వారిని నిత్యం స్మరించుకునేందుకు వీలుగా నిర్మించిన తెలంగాణ అమరవీరుల స్మారకం ప్రారంభోత్సవంలో భాగంగా ముఖ్యమంత్రి కేసీఆర్‌ మొదటగా తెలంగాణ తల్లి విగ్రహాన్ని ఆవిష్కరించి, నిత్య జ్వలిత దీప్తి అమరజ్యోతిని వెలిగించాడు. మొదటగా పోలీసులు అమరవీరులకు గౌరవ వందనం చేసి, 12 తుపాకులతో గన్‌ సెల్యూట్‌ నిర్వహించారు.
‘జోహారులూ.. జోహారులూ.. అమరులకు జోహార్‌.. వీరులకు జోహార్‌’ అంటూ గేయాలాపనతో 10 వేల క్యాండిల్‌ లైట్స్‌ ప్రదర్శిస్తూ సీఎం కేసీఆర్‌, మంత్రులు, ఇతర ప్రజాప్రతినిధులు, ప్రజలు అమరవీరులకు అర్పించిన నివాళితో అమరవీరుల సంస్మరణ సభ ప్రారంభమవగా, అమరవీరుల త్యాగాలను గుర్తుచేస్తూ ముఖ్యమంత్రి కేసీఆర్‌ ప్రసంగించాడు.
మలిదశ ఉద్యమంలో తెలంగాణ రాష్ట్ర సాధన కోసం ప్రాణాల్ని త్యాగం చేసిన అమరవీరుల కుటుంబ సభ్యులను (అమరుడు కాసోజు శ్రీకాంతచారి తల్లి శంకరమ్మ, తమ్ముడు రవీంద్రచారి... అమరుడు పోలీసు కిష్టయ్య భార్య పద్మావతి, కూతురు ప్రియాంక, కొడుకు రాహుల్‌... అమరుడు వేణుగోపాల్‌రెడ్డి తల్లి లక్ష్మమ్మ, అన్న వెంకట్రామిరెడ్డి, మేనమామ సిద్ధారెడ్డికి... అమరుడు సిరిపురం యాదయ్య వదిన లక్ష్మమ్మ, సోదరుడు మహేశ్‌... అమరుడు యాదిరెడ్డి తల్లి చంద్రమ్మ, సోదరుడు ఓంరెడ్డి... కావలి సువర్ణ తల్లిదండ్రులు) వేదిక మీదకు ఆహ్వానించి అమరజ్యోతి సాక్షిగా ముఖ్యమంత్రి కేసీఆర్ చేతులమీదుగా సత్కారం అందించి గౌరవించారు.
800 డ్రోన్లతో తెలంగాణ ఖ్యాతి నింగిని తాకేలా డ్రోన్ షో ప్రదర్శించబడింది.
ఈ కార్యక్రమంలో రాష్ట్ర మంత్రులు, ఎమ్మెల్సీలు, ఎంపీలు, ఎమ్మెల్యేలు, వివిధ కార్పొరేషన్ల చైర్మన్లు, రాష్ట్రవ్యాప్త ప్రజాప్రతినిధులు, అధికారులు, ప్రజలు పాల్గొన్నారు.
టి.ముక్త
తంజావూరు ముక్త(1914–2007) సంగీత విద్వాంసురాలు. ఈమె తన సోదరి టి.బృందతో కలిసి గాత్రయుగళ కచేరీలు చేసింది. ఈ జంట కర్ణాటక సంగీత చరిత్రలో యుగళకచేరీలు మొదటి మహిళాద్వయంగా పేరుపొందింది. వీరిది వీణ ధనమ్మాళ్ సాంప్రదాయం.
విశేషాలు
ఈమె శిష్యబృందంలో సుభాషిణి పార్థసారథి, నిర్మల సుందరరాజన్, మైసూర్ నాగమణీ శ్రీనాథ్, ఉమా వాసుదేవన్ (కుమార్తె) మొదలైన వారున్నారు.
ఈమె 1972లో సంగీత నాటక అకాడమీ అవార్డును పొందింది.
మరణం
ఈమె తన 93వయేట 2007లో మరణించింది. ఈమె శతజయంతి ఉత్సవాలను 2014లో చెన్నైలో జరుపుకున్నారు.
నీతా లుల్లా
నీతా లుల్లా (జననం 1965 మార్చి 5) భారతీయ కాస్ట్యూమ్ డిజైనర్, ఫ్యాషన్ స్టైలిస్ట్. ఆమె 300 చిత్రాలకు పైగా పని చేసింది. ఆమె 1985 నుండి వివాహ దుస్తులను డిజైన్ చేస్తోంది. జగదేక వీరుడు అతిలోక సుందరి, ఖుదా గవా, దేవదాస్‌ లో చిత్రాలకు కాస్ట్యూమ్స్ డిజైన్ చేయడంతో ఆమె ప్రసిద్ధి చెందింది.
చౌరంగీ శాసనసభ నియోజకవర్గం
చౌరంగీ శాసనసభ నియోజకవర్గం పశ్చిమ బెంగాల్ రాష్ట్రంలోని శాసనసభ నియోజకవర్గాలలో ఒకటి. ఈ నియోజకవర్గం కోల్‌కతా జిల్లా, కోల్‌కతా ఉత్తర లోక్‌సభ నియోజకవర్గం పరిధిలోని ఏడు శాసనసభ నియోజకవర్గాల్లో ఒకటి.
నీతా లుల్లా
లమ్హే (1990), దేవదాస్ (2002), జోధా అక్బర్ (2002), బాలగంధర్వ (2010) చిత్రాలకు రూపకల్పన చేసిన ఆమె ఉత్తమ కాస్ట్యూమ్ డిజైనర్ గా నాలుగు జాతీయ చలనచిత్ర అవార్డులను పొందింది.
కెరీర్
నటీమణులు సల్మా ఆఘా, శ్రీదేవి లకు కాస్ట్యూమ్ డిజైన్‌లతో ఆమె ప్రసిద్ధిచెందింది. అభిషేక్ బచ్చన్‌, ఐశ్వర్య రాయ్ ల వివాహ సమయంలో ఆమె డిజైన్ చేసిన దుస్తులు నీతా లుల్లా కెరీర్‌ను మలుపుతిప్పాయి. తన ఫేవరెట్ నటి దివ్యభారతితో పాటు బాలీవుడ్ లో శిల్పాశెట్టి, సప్నా, సల్మా ఆజాద్, ఇషా కొప్పికర్, జుహీ చావ్లా మరెందరో అగ్రశ్రేణి నటీమణులకు ఆమె డిజైన్ చేసింది.
మొహెంజో దారో (2016) వంటి చిత్రాలకు రూపకల్పన చేసేన ఆమె గౌతమీపుత్ర శాతకర్ణితో టాలీవుడ్‌లో తిరిగి అడుగుపెట్టింది.
వ్యక్తిగత జీవితం
ముంబైకి చెందిన నీతా లుల్లా గణనీయమైన సమయాన్ని నగరంలోని ఫిల్మ్‌సిటీ లో గడిపింది. ఆమె సైకియాట్రిస్ట్ డాక్టర్ శ్యామ్ లుల్లాను వివాహం చేసుకుంది.
మూలాలు
వర్గం:1965 జననాలు వర్గం:ఉత్తమ కాస్ట్యూమ్ డిజైన్ నేషనల్ ఫిల్మ్ అవార్డు విజేతలు వర్గం:ఫ్యాషన్ స్టైలిస్ట్‌లు వర్గం:భారత మహిళా ఫ్యాషన్ డిజైనర్లు వర్గం:భారతీయ సినిమా వర్గం:వివాహాలు
నేతాజీ భవన్
నేతాజీ భవన్ అనేది కోల్‌కతా లోని భారతీయ జాతీయవాది నేతాజీ సుభాస్ చంద్రబోస్ నివాసం. ఇది ప్రస్తుతం నేతాజీ జీవిత స్మారక కేంద్రంగా, పరిశోధనా కేంద్రంగా నిర్వహించబడుతుంది.
భవనం ప్రవేశం
నేతాజీ సుభాష్ బోస్ తండ్రి జానకీనాథ్ బోస్ పేరు మీద ప్రవేశ ద్వారం దగ్గర శిలా ఫలకం ఉంది. 1909 లో బోస్ తండ్రి నిర్మించిన ఈ ఇల్లు, ప్రస్తుతం నేతాజీ రీసెర్చ్ బ్యూరో యాజమాన్యంలో ఉంది. ఇందులో మ్యూజియం, లైబ్రరీ, ఆర్కైవ్‌లు ఉన్నాయి. ఈ బ్యూరోను ప్రస్తుతం సుగత బోస్, అతని తల్లి కృష్ణ బోస్ నడుపుతున్నారు. ఈ భవనం కోల్‌కతాలోని లాలా లజపత్ రాయ్ సరణిలో ఉంది.
చరిత్ర
బోస్ 1941 లో నేతాజీ భవన్‌ గృహనిర్బంధం నుంచి తప్పించుకుని బెర్లిన్‌కు వెళ్లాడు. ఆ తరువాత, అతను జలాంతర్గామి (జర్మన్ U-బోట్ U-180, జపనీస్ జలాంతర్గామి I-29) ద్వారా జపాన్-ఆక్రమిత ఆగ్నేయాసియాకు ప్రయాణించాడు, ఇండియన్ నేషనల్ ఆర్మీని స్థాపించి, ఇంపీరియల్ జపనీస్ సైన్యంతో బ్రిటిష్ రాజుకి వ్యతిరేకంగా పోరాడాడు.
నేతాజీ భవన్ మ్యూజియంలో బోస్ పాదముద్రల అవశేషాలను ప్రదర్శించారు.
నేతాజీ భవన్ ను రెండవ ప్రపంచ యుద్ధం తర్వాత గాంధీ, జవహర్‌లాల్ నెహ్రూ సందర్శించారు.
మళ్ళీ 1945లో మహాత్మా గాంధీ, 2007లో జపాన్ ప్రధాని షింజో అబే ఈ భవన్‌ను సందర్శించారు.
మూలాలు
వర్గం:పరిశోధనా సంస్థలు
సాగర్ లోక్‌సభ నియోజకవర్గం
మూలాలు
వర్గం:మధ్య ప్రదేశ్ లోక్‌సభ నియోజకవర్గాలు
ఇరటోస్తనీస్ జల్లెడ
thumb|300px|[[ఎరటోస్తనీస్ జల్లెడ పద్ధతి ఒక సంఖ్యలోపు గల మొత్తం ప్రధాన సంఖ్యలన్నింటినీ కనుగొనడానికి ఒక ప్రాచీన పద్ధతి, సులభమైన పద్ధతి. దీని తరువాత వచ్చిన అట్కిన్ జల్లెడ పద్ధతి దీని కన్నా వేగమైనది, క్లిష్టతరమైనది. ఎరటోస్తనీసు జల్లెడ క్రీపూ 3వ శతాబ్దానికి చెందిన ఎరటోస్తనీస్ అనే ప్రాచీన గ్రీకు గణిత శాస్త్రవేత్త చే రూపొందించబడింది]] ఎరటోస్తనీస్ జల్లెడ అనేది గణిత శాస్త్రంలో ఒకటి నుంచి ఒక పరిధిలోపు ప్రధాన సంఖ్యలను కనుగొనడానికి ఉపయోగించే ఒక సులభమైన, ప్రాచీనమైన పద్ధతి. దీన్ని ఏరటోస్తనీస్ అనే ప్రాచీన గ్రీకు గణిత శాస్త్రవేత్త రూపొందించాడు. ఆయన ఇవే కాక ఇంకా చాలా గణితావిష్కారాలను కావించాడు కానీ, అన్నీ అంతరించి పోయాయి. నికోమాకస్ అనే గణిత శాస్త్రవేత్త రచించిన ఇంట్రడక్షన్ టు అరిథ్‌మెటిక్ అనే పుస్తకంలో ఎరటోస్తనీస్ జల్లెడ గురించి వ్రాశాడు.
మూలాలు
2. 3 యొక్క గుణిజాలను కొట్టివేయండి. (సూచన: డిజిటల్ మూలం (అంకెల మొత్తం 3 యొక్క గుణకం అయితే, సంఖ్య 3తో భాగించబడుతుంది.
3. 5 యొక్క గుణిజాలు 0 లేదా 5తో ముగుస్తాయి. వాటిని కొట్టండి.
4. వంద-చార్ట్ కోసం, 7 యొక్క మిగిలిన గుణిజాలు కొట్టబడతాయి: 49, 77 మరియు 91.
5. అతను 1ని కొట్టడం మర్చిపోయాడు (1కి ఒకే ఒక అంశం ఉంది: 1).
క్రిందకపట్టికని ని చూడు: వర్గం:గణిత శాస్త్రము
ఇందుమతి చిమన్‌లాల్ షేత్
జననం,విద్య
ఇందుమతి 1906 లో అహ్మదాబాద్‌ లో మానెక్బా, చిమన్‌లాల్ నాగిందాస్ షేత్‌ దంపతులకు జన్మించింది. ఆమె తండ్రి 1908 లో మరణించాడు. ఆమె తల్లి ఒక హాస్టల్, పాఠశాలను స్థాపించింది. అంబాలాల్ సారాభాయ్ ఆమె తండ్రికి బంధువు. ఆమె ప్రాథమిక విద్య ను అహ్మదాబాద్‌ లోని ప్రభుత్వ పాఠశాలలో పూర్తి చేసింది. బాంబే ప్రెసిడెన్సీలో మొదటి స్థానంలో నిలిచి, చాట్‌ఫీల్డ్ బహుమతితో ఆమె 1921 లో మెట్రిక్యులేషన్ చేసింది. ఆమె 1926 లో మహాత్మా గాంధీ చే ప్రభావితమై, గుజరాత్ విద్యాపీఠం నుండి పట్టభద్రురాలైంది.
ఉద్యోగ ప్రస్థానం, స్వాతంత్రోద్యమ కాలం
ఆమె కొంతకాలం గుజరాత్ విద్యాపీఠంలో గౌరవ అధ్యాపకురాలిగా పనిచేసింది. ఆమె తన తల్లి స్థాపించిన సంస్థల నుండి ఏర్పడిన షేత్ చిమన్‌లాల్ నాగిందాస్ విద్యాలయంలో చేరి బోధించింది. 1920లలో సహాయ నిరాకరణ ఉద్యమం లో, 1942లో క్విట్ ఇండియా ఉద్యమంలో పాల్గొంది, దీని వలన ఆమె జైలు శిక్ష అనుభవించింది. 1942లో అహ్మదాబాద్‌లో జరిగిన అల్లర్ల సమయంలో శాంతి కోసం కృషి చేసింది.
సామాజిక సేవా కార్యక్రమాలు
విద్య, ఉపాధి ద్వారా మహిళలను ఉద్ధరించడానికి ఆమె సమ్మున్నతి ట్రస్ట్, మహిళా ముద్రణాలయాన్ని స్థాపించింది. ఆమె అహ్మదాబాద్‌లోని మహిళా సాధికారతకు పునాది అయిన జ్యోతిసంఘ్‌లో సభ్యురాలు. ఆమె స్వదేశీ (స్థానిక ఉత్పత్తులు) ని ప్రోత్సహించింది, ఖాదీ వస్త్రాల ప్రచారం కోసం అహ్మదాబాద్‌లో ఖాదీ మందిర్‌ను స్థాపించింది. ఆమె గుజరాత్‌లోని విశ్వవిద్యాలయం సాధ్యాసాధ్యాల అధ్యయనం కోసం కమిటీలో పనిచేసింది.